open-index/open-wikipedia-markdown huggingface dataset:
Σύνταγμα της Σοβιετικής Ένωσης

Υπάρχουν τρεις εκδόσεις του συντάγματος της Σοβιετικής Ένωσης, που διαμορφώθηκαν μετά το Σύνταγμα του 1918 που ιδρύθηκε από την Ρωσική Ομοσπονδιακή Σοσιαλιστική Σοβιετική Δημοκρατία (ΡΣΟΣΔ), ο άμεσος προκάτοχος της Ένωσης των Σοβιετικών Σοσιαλιστικών Δημοκρατιών.

## Χρονολόγιο των Σοβιετικών συνταγμάτων
Τα τρία αυτά συντάγματα ήταν τα παρακάτω:

*Σοβιετικό Σύνταγμα του 1924
*Σοβιετικό Σύνταγμα του 1936
*Σοβιετικό Σύνταγμα του 1977

Αυτά τα συντάγματα είχαν διατάξεις κατά κύριο λόγο. Οι διατάξεις αυτές, δήλωναν την ηγεσία της εργατικής τάξης, και οι δύο τελευταίες, τον ηγετικό ρόλο του ΚΚΣΕ στην κυβέρνηση και την κοινωνία. Όλα τα συντάγματα επικύρωναν τις μορφές της κοινωνικής ιδιοκτησίας. Κάθε ένα από τα συντάγματα ονόμαζαν το σύστημα των σοβιέτ (συμβούλια) να ασκήσουν τη κυβερνητική εξουσία.

## Σύγκριση με τα Δυτικά συντάγματα
Στην επιφάνεια, τα συντάγματα έμοιαζαν με πολλά συντάγματα που εγκρίθηκαν στη Δύση. Οι διαφορές μεταξύ Σοβιετικών και Δυτικών συνταγμάτων, ωστόσο, επισκιάζουν τις ομοιότητες. Τα σοβιετικά συντάγματα δήλωναν ορισμένα πολιτικά δικαιώματα, όπως η ελευθερία του λόγου, η ελευθερία του συνέρχεσθαι και η ελευθερία της θρησκείας. Επίσης, προσδιόριζαν μια σειρά οικονομικών και κοινωνικών δικαιωμάτων, καθώς και μια σειρά από καθήκοντα όλων των πολιτών. Τα νομοθετικά σώματα εκλέγονταν κατά τις περιοδικές εκλογές.

Ο ειδικός ηγετικός ρόλος του Κομμουνιστικού Κόμματος της Σοβιετικής Ένωσης αναφερόταν στα συντάγματα. Στην πραγματικότητα, η ηγεσία του Κόμματος έκανε όλες τις πολιτικές αποφάσεις της χώρας.

Κατά τη διάρκεια της Περεστρόικα στα τέλη της δεκαετίας του 1980 το σύνταγμα βοήθησε στην παροχή ενός πλαισίου για την ανάδυση της εκτεταμένης δημοκρατίας.

## Δείτε επίσης
* Σοβιετική δημοκρατία

Συνταγμα

Σοβιετικη Ενωση
Δημήτριος Κασούμης

Ο **Δημήτριος Κασούμης**, (Λαμία 8 Φεβρουαρίου 1930 - 1996), ήταν Έλληνας στρατιωτικός και σκοπευτής, πρωταθλητής Ελλάδος με συμμετοχή σε Ολυμπιακούς αγώνες. Ήταν σκοπευτής του Ολυμπιακού και του Στρατού Ξηράς στα πρωταθλήματα ενόπλων δυνάμεων, κόρη του είναι η Άγη Κασούμη.

Ξεκίνησε την σκοποβολή στην Σχολή Ευελπίδων όπου φοιτούσε. Πήρε μέρος στους Ολυμπιακούς αγώνες του 1960 στην Ρώμη όπου ήταν 46ος με πιστόλι ακριβείας ελεύθερη βολή από 50 μέτρα. Χρόνια μέλος της εθνικής ομάδας, μάλιστα ένα διάστημα ήταν μέλη μαζί με την κόρη του. Στους αγώνες λατινικών χωρών το 1966 ήταν τρίτος στο ομαδικό με την εθνική ομάδα στο πιστόλι μετ΄ ανδρεικέλων όπου συμμετείχε κι στο ατομικό όπως και στο πιστόλι ακριβείας.

Σαν στρατιωτικός έφτασε στον βαθμό του στρατηγού, επίσης διετέλεσε πρόεδρος της Σ.Κ.Ο.Ε..

## Παραπομπές


Κατηγορία:Έλληνες αθλητές της σκοποβολής
Κατηγορία:Έλληνες σκοπευτές στους Θερινούς Ολυμπιακούς Αγώνες
Κατηγορία:Έλληνες αξιωματικοί του Στρατού Ξηράς
Κατηγορία:Σκοπευτές Ολυμπιακού
Βολέσλαος Α΄ της Βοημίας

Ο **Βολέσλαος Α΄** ο *Ανηλεής*, λατιν. Boleslaus I, τσεχ. Boleslav I. ukrutný (π. 915 - 15 Ιουλίου 967/72) από τον Οίκο των Πρεμυσλιδών ήταν δούκας της Βοημίας (935-967/72).

## Βιογραφία
Ήταν ο δευτερότοκος γιος τού Βρατισλάου Α΄ δούκα της Βοημίας και της Ντραχομίρα, κόρης πρίγκιπα ηγεμόνα της φυλής των Χαβέλιαν Σλάβων τού Έλβα.

Είναι διαβόητος για τη συμμετοχή στον φόνο τού μεγαλύτερου αδελφού του αγίου Βεντσεσλάου Α΄ δούκα της Βοημίας, οπότε τον διαδέχθηκε. Παρά ταύτα οι Τσέχοι ιστορικοί τον χαρακτηρίζουν δραστήριο ηγεμόνα, που ενδυνάμωσε τη Βοημία και επέκτεινε το έδαφός της. Στις συνεισφορές του περιλαμβάνονται η επέκταση τού εμπορίου με τη συνακόλουθη οικονομική ανάπτυξη και η εισαγωγή κοπής τού πρώτου τοπικού αργυρού νομίσματος, τού δηνάριου της Πράγας.

## Οικογένεια
Το όνομα της συζύγου του ίσως είναι Μπιαγκότα· δεν γνωρίζουμε αν όλα τα τέκνα του είναι από την ίδια μητέρα:
* Ντουμπράβκα π. 940/5-977, παντρεύτηκε τον Μιέσκο Α΄ των Πιαστ δούκα της Πολωνίας. Μάλλον γιος της ήταν ο:
** Βλαντιβόι των Πιαστ π. 981-1003, δούκας της Βοημίας.
* Μπολέσλαος Β΄ π. 930-999, δούκας της Βοημίας.
* Στράτσκβας 929/35-996, επίσκοπος της Πράγας.
* Μλάντα, ηγουμένη σε μονή Βενεδικτίνων.

## Παραπομπές


## Πηγές
* Ancestral Roots of Certain American Colonists Who Came to America Before 1700 by Frederick Lewis Weis; Line 244-7
* The Plantagenet Ancestry by William Henry Turton, Page 85

Κατηγορία:Οίκος των Πρεμυσλιδών
Κατηγορία:Χριστιανοί μονάρχες
Άθυρμα

Η λέξη **άθυρμα** γενικά σημαίνει παιχνίδι ή παίγνιο. Πρόκειται για αντικείμενο ή δραστηριότητα που αποδίδει ευχαρίστηση, διασκέδαση, ψυχαγωγία και ενίοτε άσκηση και μάθηση. Κακόβουλα είναι πλάκα, αστείο, τέχνασμα, κόλπο, απάτη, εξαπάτηση, ή όπως λέγεται *παίζονται άσχημα παιχνίδια*. Η μεταφορική χρήση της λέξης σημαίνει: έρμαιο, πολιτικό υποχείριο, πιόνι, μαριονέτα.

* Αθύρματα είναι τα αντικείμενα: Λούτρινο ζωάκι, Μπαμπουκόπτερο, Σβούρα, Γιογιό, Χαρταετός, Ελλειψογράφος του Αρχιμήδη, Κουμπαράς
* Αθύρματα είναι και οι δραστηριότητες: Αμπάριζα, Βγάλσιμο (παιχνίδι), Καραούλι (παιχνίδι), Κολοκυθιά (παιχνίδι), Κουτσό, Κρυφτό, Μακριά γαϊδούρα, Μικρή Ελένη, Τυφλόμυγα,Ψείρες
****Ἀπολλώνιον ἄθυρμα:***  είναι το τραγούδι προς τιμήν του θεού Απόλλωνα στους Πυθικούς αγώνες (Πυθιόνικοι), στους Δελφούς.

* Είναι το πολιτικό υποχείριο ή πιόνι, η μαριονέτα που επιδίδεται σε επιδεικτική ασημαντότητα. «*Οι πολίτες αθύρματα δημαγωγών, οι πολιτικοί αθύρματα των ψηφοφόρων κι ο καθένας μας γίνεται άθυρμα χωρίς βούληση εκείνων που αφήνει να τον παρασύρουν. Πολλοί από εμάς αθύρματα των παθών και της μοίρας.»*

## Βιβλιογραφία


Κατηγορία:Παιχνίδια
Στράτσκβας

Ο **Στράτσκβας** (τσεχ.: *Strachkvas*, 28 Σεπτεμβρίου 929/935 - 1006) ήταν κληρικός με το όνομα Κριστιάν που έγινε επίσκοπος της Πράγας, όμως απεβίωσε κατά την χειροτονία. Προερχόταν από τον Οίκο των Πρεμυσλιδών.

## Βιογραφία
Ήταν γιος τού Μποεσλάου Β΄ δούκα της Βοημίας και της Αντίβα ή της Έμμα τού Μιελνήκ.

Την ημέρα πού γεννήθηκε, ήταν εορτή και ο πατέρας του συμμετείχε στον φόνο τού αδελφού του Βεντσεσλάου Β΄ δούκα της Βοημίας για να τον διαδεχθεί. Νοιώθωντας τύψεις ο Μπολέσλαος Β΄, βάπτισε τον γιο του *Στράτσκβας* (=φοβερή εορτή) και υποσχέθηκε να τον αφιερώσει στη θρησκεία, έτσι τον μόρφωσε για κληρικό και κράτησε τον λόγο του.

Σύμφωνα με το *Χρονικό* τού Κοσμά της Πράγας, το 994 ο Αδαλβέρτος επίσκοπος της Πράγας πρόσφερε την επισκοπή του στον Στράτσκβας, λέγοντάς του, ότι ήταν ένας Πρεμυσλίδης και εύκολα θα υπέτασσε το πλήθος. Όμως ο Στράτσκβας αρνήθηκε το να γίνει επίσκοπος. Το επόμενο έτος η οικογένεια τού Αδαλβέρτου σφαγιάστηκε και ο ίδιος διέφυγε από την Πράγα. Τότε ο Στράτσκβας διορίστηκε διάδοχός του. Κατά τη διάρκεια της τελετής εγκατάστασής του και ενώ επρόκειτο να αναλάβει το αξίωμα, απεβίωσε αιφνίδια. Οι περιστάσεις τού συμβάντος παραμένουν ασαφείς.

## Παραπομπές


## Πηγές
*  "Boje polabských Slovanů za nezávislost v letech 928 – 955" (in Czech). E-středověk.cz. Retrieved 7 September 2013.

Κατηγορία:Οίκος των Πρεμυσλιδών
Κατηγορία:Επίσκοποι του 10ου αιώνα
Κατηγορία:Επίσκοποι του 11ου αιώνα
Βολέσλαος Γ΄ της Βοημίας

Ο **Βολέσλαος Γ΄** ο *ερυθρός* ή ο *τυφλός*, τσεχ. Boleslav III. ryšavý ή slepý (π. 965 - 1037) από τον Οίκο των Πρεμυσλιδών ήταν δούκας της Βοημίας (999-1002, 1003). Ήταν ο "χειρότερος από όλους όσους κάθισαν στον θρόνο της Βοημίας".

## Βιογραφία
Ήταν ο πρωτότοκος γιος τού Μπολεσλάου Α΄ τού *ευσεβούς* δούκα της Βοημίας και της πρώτης συζύγου του Αντίβα, ίσως κόρης τού Εδουάρδου των Ουέσσεξ της Αγγλίας.

To 999 διαδέχθηκε τον πατέρα του, που απεβίωσε. Αποδείχθηκε ασθενής ηγεμόνας και σύντομα εισήλθε σε άγρια κληρονομική σύγκρουση με τους αδελφούς του Γιαρομίρ και Όλντριχ. Τους έδιωξε και εκείνοι κατέφυγαν στο Ρέγκενσμπουρκ, στην Αυλή τού Ερρίκου Β΄ της Γερμανίας μαζί με τη μητέρα τους Έμμα τού Μιελνήκ.

Το 1002 οι ευγενείς τού Οίκου των Βρσόβτσι εξεγέρθηκαν και ανάγκασαν τον Μπολέσλαο Γ΄ να διαφύγει στον Ερρίκο Α΄ των Μπάμπενμπερκ μάργραβο της Αυστρίας. Στην αρχή ο Ερρίκος Α΄ τον συνέλαβε, λόγω παλαιάς προσβολής εκείνου, αλλά τον συγχώρησε και τού πρόσφερε υποστήριξη. Εν τω μεταξύ ο Μπολέσλαφ Α΄ της Πολωνίας εγκατέστησε τον αδελφό του  Βλαντιβόι (και εξάδελφο τού Μπολεσλάου Γ΄) ως δούκα της Βοημίας, που όμως ήταν αλκοολικός και απεβίωσε το επόμενο έτος. Τότε το 1003 οι Βοημοί ευγενείς κάλεσαν τα αδέλφια Γιαρομίρ και Όλντριχ από την εξορία, που έγινα δούκες με τη σειρά στη Βοημία.

## Παραπομπές


## Πηγές
* Thietmar of Merseburg. Chronik. Neu übertragen und erläutet von W. Trillmich, B. 1957.
* Cosmas of Prague. Chronicle of Bohemians.

Κατηγορία:Οίκος των Πρεμυσλιδών
Κατηγορία:Χριστιανοί μονάρχες
Γιαρομίρ της Βοημίας

Ο **Γιαρομίρ**, τσεχ. Jaromír (απεβ. 4 Νοεμβρίου 1035) από τον Οίκο των Πρεμυσλιδών ήταν δούκας της Βοημίας (1003, 1004-12, 34-35).

## Βιογραφία
Ήταν ο δευτερότοκος γιος τού Μπολεσλάου Β΄ τού *ευσεβούς* και της δεύτερης συζύγου του Έμμας τού Μιελνήκ. Αδελφός του από τον πρώτο γάμο τού πατέρα του ήταν ο Μπολέσλαος Γ΄.

Το 1002 ο Γιαρομίρ εξεγέρθηκε εναντίον τού Μπολεσλάου Γ΄, που τον είχε ευνουχίσει και εκδιώξει με τη μητέρα του και τον αδελφό του Όλντριχ. Είχαν καταφύγει στο Ρέγκενσμπουρκ, στην Αυλή της Βαυαρίας. Ωστόσο ο Μπολέσλαος Γ΄ δεν μπορούσε να εξασφαλίσει την εξουσία του: εκτοπίστηκε από εξέγερση των ευγενών Βρσόβτσι. Τότε ο Μπολέσλαφ Α΄ της Πολωνίας εγκατέστησε τον αδελφό του Βλαντιβόι (και εξάδελφο τού Μπολεσλάου Γ΄) ως δούκα της Βοημίας. Αυτός εξασφάλισε την υποστήριξη τού Ερρίκου Β΄ της Γερμανίας, υποσχόμενος τη Βοημία ως φέουδο.

Το επόμενο έτος απεβίωσε ο Βλαντιβόι και οι αδελφοί Γιαρομίρ και Όλντριχ επέστρεψαν και ο πρώτος ανακηρύχθηκε δούκας από τους ευγενείς. Έπειτα ο βασιλιάς της Πολωνίας επανέφερε τον Μπολέσλαο Γ΄ ως δούκα, ο οποίος διέταξε σφαγή της γενιάς των Βρσόβτσι, που είχαν εξεγερθεί. Έχασε όμως την υποστήριξη τού Μπολέσλαφ Α΄ και τελικά εξέπεσε της εξουσίας. Εν τω μεταξύ ο Γιαρομίρ στο Μέρσεμπουργκ ζήτησε τη στρατιωτική υποστήριξη τού Ερρίκου Β΄ και υποσχέθηκε να κρατήσει τη Βοημία ως υποτελής του. Αυτή η ενέργεια έθεσε οριστικά τη Βοημία εντός της δικαιοδοσίας της Γερμανίας.

## Παραπομπές


## Πηγές
* Cosmas of Prague (2009). The Chronicle of the Czechs. Translated by Lisa Wolverton. CUA Press. pp. 105–108. ISBN 9780813215709.

Κατηγορία:Οίκος των Πρεμυσλιδών
Κατηγορία:Χριστιανοί μονάρχες
Συμβούλιο Συνεργασίας του Κόλπου

Το **Συμβούλιο Συνεργασίας για τα Αραβικά Κράτη του Κόλπου** (αραβικά: مجلس التعاون لدول الخليج العربي), αρχικά (και ακόμα διακριτικά) γνωστό ως **Συμβούλιο Συνεργασίας του Κόλπου**, **ΣΣΚ**, (مجلس التعاون الخليجي), είναι μια περιφερειακή διακυβερνητική πολιτική και οικονομική ένωση που αποτελείται από όλα τα αραβικά κράτη του Περσικού Κόλπου, εκτός από το Ιράκ. Τα κράτη μέλη της είναι το Μπαχρέιν, το Κουβέιτ, το Ομάν, το Κατάρ, η Σαουδική Αραβία και τα Ηνωμένα Αραβικά Εμιράτα. Η Χάρτα του Συμβουλίου Συνεργασίας του Κόλπου υπεγράφη στις 25 Μαΐου 1981, ιδρύοντας επίσημα το όργανο.

Όλα τα σημερινά κράτη μέλη είναι μοναρχίες, συμπεριλαμβανομένων τριών συνταγματικών μοναρχιών (Κατάρ, Κουβέιτ και Μπαχρέιν), δύο απόλυτων μοναρχιών (Σαουδική Αραβία και Ομάν) και μιας ομοσπονδιακής μοναρχίας (τα Ηνωμένα Αραβικά Εμιράτα, η οποία αποτελείται από επτά κράτη μέλη, καθένα από τα οποία είναι μια απόλυτη μοναρχία με δικό της εμίρη). Έχουν διεξαχθεί συζητήσεις σχετικά με τη μελλοντική ένταξη της Ιορδανίας, του Μαρόκου και της Υεμένης.

Μια πρόταση του 2011 για τη μετατροπή του ΣΣΚ σε "Ένωση του Κόλπου" με αυστηρότερο οικονομικό, πολιτικό και στρατιωτικό συντονισμό έχει προωθηθεί από τη Σαουδική Αραβία, μια κίνηση που αποσκοπεί στην αντιστάθμιση της ιρανικής επιρροής στην περιοχή. Διατυπώθηκαν αντιρρήσεις έναντι της πρότασης από άλλες χώρες. Το 2014, ο πρωθυπουργός του Μπαχρέιν Χαλίφα Μπιν Σαλμάν Αλ Χαλίφα δήλωσε ότι τα σημερινά γεγονότα στην περιοχή υπογράμμισαν τη σημασία της πρότασης.

Προκειμένου να μειώσουν την εξάρτησή τους από το πετρέλαιο στο μέλλον, τα κράτη του ΣΣΚ επιδιώκουν πρωτότυπες πρωτοβουλίες διαρθρωτικών μεταρρυθμίσεων.

## Γενικοί Γραμματείς

## Κράτη μέλη
Τα κράτη μέλη του Συμβουλίου είναι έξι τον αριθμό:

## Παραπομπές


## Εξωτερικοί σύνδεσμοι
*

Κατηγορία:Διεθνείς οργανισμοί με έδρα την Ασία
Κατηγορία:Αραβία
Κατηγορία:Διεθνείς οικονομικοί οργανισμοί
Κατηγορία:Αραβικός κόσμος
Αρμόγαλο

Το **αρμόγαλο** είναι παραδοσιακό τυρί της Σάμου με κρεμώδη βελούδινη υφή, μέγιστη υγρασία 70,8%, λιπαρά 13,8%. Μοιάζει με το γαλοτύρι, έχει πικάντικη γεύση, ελαφρώς ξινή και φρέσκια. Φτιάχνεται από γίδινο γάλα, ωριμάζει για 24 ώρες, στραγγίζει για άλλες 24 και τέλος χτυπιέται και συσκευάζεται. Η μοναδική τυροκομική μονάδα σ' ολόκληρη τη Σάμο βρίσκεται στους Μυτιληνιούς, λέγεται «Τυροκομική Σάμου» και παρασκευάζει το αρμόγαλο Σάμου. Πρόκειται για τυρί τοπικής εμβέλειας. Παλιότερα φτιαχνόταν από νοικοκυρές στο σπίτι. Τα μαλακά τυριά που έχουν την υφή ενός πηχτού γιαουρτιού έχουν μικρή διάρκεια ζωής λόγω της μικρής ή μηδενικής περιεκτικότητάς τους σε αλάτι. Εξαιρούνται όσα τυποποιούνται σε κενό αέρος κι έχουν διάρκεια ζωής έως και 1 έτος.

Καταναλώνεται ως αλοιφή πάνω σε ψωμί ή παξιμάδι, ως μεζές του τσίπουρου ή της ρακής, ή στο πρωινό με φρούτα ή μέλι. Προστίθεται σε φρέσκες σαλάτες και γίνεται βασικό υλικό σε πίτες και τάρτες, σε πιτάκια αλμυρά ή γλυκά που συνήθως συνδυάζονται με μέλι, και σε σάλτσες ζυμαρικών.Η γεύση του αναδεικνύεται στη συνταγή για κρεμμυδοντολμάδες με αρμόγαλο.

## Παραπομπές


## Εξωτερικοί σύνδεσμοι
* 

Κατηγορία:Ελληνική κουζίνα
Κατηγορία:Τυριά κατσικίσιου γάλακτος
Κατηγορία:Ελληνικά τυριά
Baidu

Η **Baidu Inc. **(κινεζικά: 百度, πινγίν: Bǎidù), η οποία ιδρύθηκε στις 18 Ιανουαρίου 2000, είναι Κινεζική πολυεθνική εταιρεία τεχνολογίας που ειδικεύεται στις υπηρεσίες και προϊόντα στο Διαδίκτυο και την τεχνητή νοημοσύνη,  εδρεύει στο Πεκίνο και  συγκεκριμένα στην Επαρχία Χαϊντιάν. Είναι μια από τις μεγαλύτερες εταιρείες τεχνητής νοημοσύνης και διαδικτύου στον κόσμο. Η μητρική εταιρεία του ομίλου ιδρύθηκε στα Νησιά Κέιμαν. Η Baidu ιδρύθηκε το 2000 από τον Ρόμπιν Λι και Έρικ Σου. Η Baidu  σήμερα κατατάσσεται 4η στον κατάλογο της Alexa Internet.

Η Παγκόσμια Επιχειρηματική Μονάδα της Baidu που σχηματίστηκε υπό το όνομα **DU Group** ή **DU Apps Studio**, είναι προγραμματιστής εφαρμογών με διάφορες εφαρμογές και υπηρεσίες. Έχει πάνω από 2 δισεκατομμύρια ενεργούς χρήστες σε όλο τον κόσμο. Η Baidu παρέχει επίσης μια επίσημη διεθνή και Κινεζική έκδοση των δημοφιλών διαδικτυακών υπηρεσιών ψηφιακής διανομής **Baidu App Store** και **Shouji Baidu** αντίστοιχα, που φιλοξενούν περιεχόμενο διαθέσιμο για κατέβασμα και εφαρμογές. Η διαφημιστική ομάδα της Baidu είναι η DU Ad Platform.

Το Project Apollo της Baidu είναι ένα από τα κορυφαία προγράμματα αυτόνομης οδήγησης και τεχνητής νοημοσύνης, με έναν από τα μεγαλύτερα οικοσυστήματα συνεργατών και πάνω από 100 διεθνείς εταίρους έως το 2018, συμπεριλαμβανομένων των BYD, Dongfeng, Microsoft, Intel, Nvidia, Daimler AG, ZTE, Grab, Ford, Hyundai και Honda.

Η Baidu είναι η 2η μεγαλύτερη μηχανή αναζήτησης στον κόσμο, και κατέχει το 76.05% του μεριδίου αγοράς στην αγορά μηχανών αναζήτησης της Κίνας. Τον Δεκέμβριο του 2007 η Baidu έγινε η πρώτη Κινεζική εταιρεία που συμπεριλήφθηκε στον πίνακα 100 του NASDAQ. Έως το Μάιο του 2018 η κεφαλαιοποίηση αγοράς της εταιρείας είχε αυξηθεί στα 99 δισεκατομμύρια δολάρια..

## Δείτε επίσης
* Βιομηχανία λογισμικού στην Κίνα
* Σύλλογος Βιομηχανίας Λογισμικού της Κίνας
* Πνευματικής ιδιοκτησία στην Λαϊκή Δημοκρατία της Κίνας
* Λογοκρισία του διαδικτύου στην Κίνα

## Παραπομπές


## Περαιτέρω ανάγνωση
* Lee, Melanie (January 19, 2010). "NEWSMAKER-Baidu founder rules China's Web with pragmatism". Reuters.
* Udeze, Chuka (March 26, 2012). Baidu Search to be Integrated by Apple on iOS Devices.
* Kohout, Martin (October 30, 2014). "Spyware Baidu to Sony Xperia smartphones". FreeBit.cz.

## Εξωτερικοί σύνδεσμοι

* 
* Επιχειρηματικά δεδομένα για τη Baidu: Google Finance
* Yahoo! Finance
* Reuters
* SEC filings

Κατηγορία:Μηχανές αναζήτησης
Σπυτίνιεφ Β΄ της Βοημίας

Ο **Σπυτίνιεφ Β΄**, τσεχ. Spytihněv II (1032 - 28 Ιανουαρίου 1061) από τον Οίκο των Πρεμυσλιδών ήταν δούκας της Βοημίας (1055-61).

## Βιογραφία
Ήταν ο πρωτότοκος γιος τού Μπρετίσλαφ Α΄ δούκα της Βοημίας και της Γιούντιτ/Ιουδήθ των Ποππινιδών, κόρης τού Ερρίκου μαργράβου τού Νόρτγκαου.

Κατά τη διάρκεια των διενέξεων τού πατέρα του με τον Ερρίκο Γ΄ των Σαλίων της Γερμανίας, ο νεαρός Σπύτνιεφ Β΄ ήταν από το 1039 όμηρος τού βασιλιά στην Αυλή της Γερμανίας.

Όταν διαδέχθηκε τον πατέρα του ως δούκας, η στέψη του εορτάστηκε με την πρώτη γνωστή έκδοση τού τραγουδιού *Αγαπάμε τον κύριό μας (Hospodine pomiluj ny)*, τού πρώτου τραγουδιού στα Τσεχικά. Αμέσως μετέβη στο Ρέγκενσμπουρκ για να λάβει τη βασιλική έγκριση. Σύμφωνα με τον χρονικογράφο της εποχής Κοσμά της Πράγας η υπακοή τους στους Γερμανούς δεν τον εμπόδισε, από το να εκτοπίσει όλους τους Γερμανούς από τη Βοημία, ακόμη και τη μητέρα του· η αντι-γερμανική αυτή πολιτική συνεχίστηκε και μετά την αποβίωσή του.

Το 1056 ο Σπυτίνιεφ εκδίωξε όλους τους μοναχούς τού αββαείου Σαζάβα· ωστόσο ο πάπας Νικόλαος Β΄ ζήτησε τη συμμαχία του το 1059. Έτσι η Ρώμη τού παραχώρησε, αντί ετησίας πληρωμής 100 μάρκων, το δικαίωμα να περιβάλλει τους επισκόπους με τη μίτρα και τον χιτώνα τους.

Οι αδελφοί του είχαν κληρονομίσει τη Μοραβία· ο Σπυτίνιεδ Β΄ προσπάθησε να ελαττώσει της εξουσία τους, συλλαμβάνοντας 300 Μοραβούς μεγιστάνες και απεκδύοντάς τους από από το δικαίωμά τους στην επαρχία αυτή. Ο αδελφός του Βρατίσλαος από το Ολομόουτς διέφυγε στην Ουγγαρία το 1058.

## Οικογένεια
Νυμφεύτηκε το 1054 την Ίντα των Βέττιν, κόρη τού Θεοδώριχου Β΄ μαργράβου της Κάτω Λουσατίας και είχε τέκνα:
* Σβατόμπορ (Φρειδερίκος), πατριάρχης της Ακουιλέια από το 1084, ώσπου φονεύθηκε το 1086.
* μία κόρη, παντρεύτηκε μάλλον τον Σβιατοπόλκ Β΄ των Ρουρικιδών μεγάλο πρίγκιπα του Κιέβου.

## Πηγές
* Bažant, Jan (2003). The Classical Tradition in Czech Medieval Art. Peter Lang.
* Berend, Nora; Urbanczyk, Przemyslaw; Wiszewski, Przemyslaw (2013). Central Europe in the High Middle Ages:Bohemia, Hungary and Poland, c.900-c.1300. Cambridge University Press.
* Curta, Florin (2017). "Foundation of Sazava Abbey". In Curta, Florin; Holt, Andrew. Great Events in Religion: An Encyclopedia of Pivotal Events in Religious History. Vol. I. ABC-CLIO.
* Gresser, Georg (2006). Die Synoden und Konzilien in der Zeit des Reformpapsttums in Deutschland und Italien von Leo IX bis Calixt II, 1049-1123. Ferdinand Schoningh.
* Thompson, James Westfall (1926). "Medieval German Expansion in Bohemia". The Slavonic Review. Vol. 4 (No. 12 March).

## Αναφορές


Κατηγορία:Οίκος των Πρεμυσλιδών
Αρσενικό Νάξου

thumb|250px|Κομμάτια αρσενικού Νάξου

Το **Αρσενικό Νάξου** ή **κεφαλοτύρι Νάξου** είναι σκληρό τυρί με βουτυρένια, απαλή υφή, πικάντικη γεύση και υπέροχη επίγευση γίδινου αρωματικού γάλακτος. Παρασκευάζεται στη Νάξο από αιγοπρόβειο γάλα σε αναλογία 70-30% που θερμαίνεται και πήζει με πυτιά. Η μάζα αυτή αφήνεται να στραγγίσει σε καλούπια από καλάθια, από τα οποία παίρνει και το τελικό της σχήμα. Αφού στραγγίξει και αποκτήσει την απαιτούμενη συνοχή, το τυρόπηγμα αλείφεται με αμούργι από ελαιόλαδο και τοποθετείται για ωρίμανση. Εκεί, αλλάζει θέση κάθε τρεις μέρες ενώ αλείφεται συνεχώς για να φτάσει παντού το αμούργι. Μετά από 6 μήνες το τυρί είναι έτοιμο να ελευθερώσει τα αρώματα του και να συνοδεύσει με τον καλύτερο τρόπο σαγανάκια, κρασί και σαλάτες ή να τριφτεί σε ζυμαρικά. Συνήθως έχει μαύρο περίβλημα με παραφίνη. 

Το Αρσενικό Νάξου έχει αξία παλαίωσης όπως τα κρασιά, δηλαδή όταν δοκιμάστηκε τυρί 4, 9 και 16 μηνών παλαίωσης αξιολογήθηκε ότι το αμούργι «δουλεύει», αναδεικνύοντας μια απαλή γλυκύτητα με την υφάλμυρη δομή της που σε συνδυασμό με την πικάντικη τάση της αγγίζει το umami. Δηλαδή το παλαιωμένο τυρί αποκτά πιο βαθιά γεύση και χαρακτηριστικά αρώματα. 

Η Ένωση Αγροτικών Συνεταιρισμών Νάξου διαθέτει το αρσενικό Νάξου με το όνομα κεφαλοτύρι Νάξου («αρσενικό») σε κεφαλές των εννέα (9), τριών (3) και ενός (1) κιλού, καθώς και σε κομμάτια («σφήνες») των 250 γραμμαρίων σταθερού βάρους. Τα ελάχιστα λιπαρά επί ξηρού του προϊόντος είναι 40%, η μέγιστη υγρασία του προϊόντος είναι 38%. Η ποσότητα Κεφαλοτυριού Νάξου («αρσενικού») που παράγει ετησίως η Ε.Α.Σ. Νάξου ανέρχεται στους 80-100 τόνους.  

Το αρσενικό Νάξου αποτελεί προϊόν προστατευόμενης ονομασίας προέλευσης (ΠΟΠ).

## Βιβλιογραφία


Κατηγορία:Κυκλαδίτικη κουζίνα
Κατηγορία:Ελληνικά τυριά
Κατηγορία:Τυριά κατσικίσιου γάλακτος
Κατηγορία:Τυριά_πρόβειου_γάλακτος
Κατηγορία:Νάξος
Κατηγορία:Δήμος_Δρυμαλίας
Κατηγορία:Ελληνικά Προϊόντα προστατευόμενης ονομασίας προέλευσης
Γιούτο Ναγκατόμο

Ο **Γιούτο Ναγκατόμο** (ιαπων.: *長友佑都*, 12 Σεπτεμβρίου 1986) είναι Ιάπωνας ποδοσφαιριστής, ο οποίος αγωνίζεται ως αριστερός πλάγιος αμυντικός για την ΦΚ Τόκιο.

## Σταδιοδρομία σε συλλόγους

### Τσεζένα
Τον Ιούλιο του 2010, ο Ναγκατόμο πήγε στην Ιταλία για λογαριασμό της ΑΣ Τσεζένα στην Σέριε Α ως δανεικός από την ΦΚ Τόκιο.

### Ίντερ
Τον Ιανουάριο του 2011, ο Ναγκατόμο εντάχθηκε στην Ίντερ. Στις 6 Φεβρουαρίου 2011 πήρε το νούμερο "55" στη φανέλα. Έπαιξε στην νίκη της ομάδας του με 5-3 επί της Ρόμα. Το πρώτο του γκολ με την Ίντερ το πέτυχε στις 6 Μαρτίου 2011 στο 5-2 εναντίον της Τζένοα. Στις 27 Σεπτεμβρίου 2011  έδωσε ασίστ στον Πιατσίνι στην νίκη της ομάδας του με 3-2 εναντίον της ΤΣΣΚΑ Μόσχας για το ΟΥΕΦΑ Τσάμπιονς Λιγκ.

### Γαλατασαράι
Στις 31 Ιανουαρίου, ο Ναγκατόμο εντάχθηκε ως δανεικός στην την Γαλατασαράι. Στις 30 Ιουνίου, η τούρκικη ομάδα απέκτησε τον Ναγκατόμο με μόνιμη μεταγραφή.

## Εθνική ομάδα

## Διακρίσεις

## Παραπομπές


Κατηγορία:Ιάπωνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ολυμπιακής ομάδας Ιαπωνίας
Κατηγορία:Ποδοσφαιριστές Εθνικής Ιαπωνίας
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ασιατικού Κυπέλλου Εθνών 2011
Κατηγορία:Παίκτες νικητές Ασιατικού Κυπέλλου Εθνών Ποδοσφαίρου
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:FIFA Century Club
Κατηγορία:Ποδοσφαιριστές ΦΚ Τόκιο
Κατηγορία:Ποδοσφαιριστές Τζε 1 Λιγκ
Κατηγορία:Ποδοσφαιριστές ΑΚ Τσεζένα
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ιάπωνες ποδοσφαιριστές στο εξωτερικό
Κατηγορία:Ποδοσφαιριστές Ίντερ
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κάστρο Μπόντιαμ

Το **Κάστρο Μπόντιαμ** (αγγλικά: Bodiam Castle) είναι κάστρο με τάφρο του 14ου αιώνα κοντά στο Ρόμπερτμπριτζ στο Ανατολικό Σάσσεξ της Αγγλίας. Χτίστηκε το 1385 από τον Σερ Εδουάρδο Ντάλυνγκριτζ, πρώην ιππότη του Εδουάρδου Γ΄, με την άδεια του Ριχάρδου Β΄, φαινομενικά για να υπερασπιστεί την περιοχή ενάντια στη γαλλική εισβολή κατά τη διάρκεια του Εκατονταετούς Πολέμου. Με το τετραπλευρικό σχέδιο, το Κάστρο Μπόντιαμ δεν έχει κεντρικό πύργο, έχοντας τα διάφορά του δωμάτια χτισμένα γύρω από τα εξωτερικά αμυντικά τείχη και τις εσωτερικές αυλές. Οι γωνίες και η είσοδός του χαρακτηρίζεται από πύργους και στο πάνω μέρος με πολεμίστρες. Η δομή, οι λεπτομέρειες και η κατάστασή του σε ένα τεχνητό υδατώδες τοπίο δείχνουν ότι η επίδειξη ήταν μια σημαντική πτυχή του σχεδιασμού του κάστρου καθώς και της άμυνας. Ήταν το σπίτι της οικογένειας Ντάλυνγκριτζ και το κέντρο του αρχοντικού του Μπόντιαμ.

## Παραπομπές


## Εξωτερικοί σύνδεσμοι
* 

Κατηγορία:Κάστρα στο Ηνωμένο Βασίλειο
Κατηγορία:Ιστορικές οικίες-μουσεία
Μουσική Νέας Εποχής

Η **μουσική Νέας Εποχής** ή **μουσική New Age** είναι είδος μουσικής η οποία προορίζεται να δημιουργήσει καλλιτεχνική έμπνευση, χαλάρωση και αισιοδοξία. Χρησιμοποιείται από τους ακροατές για τη γιόγκα, το μασάζ, το διαλογισμό, το διάβασμα ως μέθοδος διαχείρισης του άγχους για να επιφέρει κατάσταση έκστασης παρά αλλοιωμένη συνειδησιακή κατάσταση ή να δημιουργήσει ειρηνική ατμόσφαιρα στο σπίτι ή σε άλλα περιβάλλοντα και συνδέεται με τον περιβαλλοντισμό και την πνευματικότητα της "Νέας Εποχής".

## Παραπομπές


## Εξωτερικοί σύνδεσμοι
* 

Κατηγορία:Νέα Εποχή
Κατηγορία:Μουσικά είδη
Βαλτοσκανδία

[δεξιά|μικρογραφία|Τοποθεσία των [Νορδικές χώρες|Σκανδιναβικών χωρών και των χωρών της Βαλτικής:

]]
[δεξιά|μικρογραφία|Γλωσσικοί κλάδοι στη [Βόρεια Ευρώπη

]]Η **Βαλτοσκανδική Συνομοσπονδία** ή **Βαλτοσκανδία** είναι μια γεωπολιτική έννοια της Βαλτικής–Σκανδιναβικής ένωσης (που αποτελείται από τη Σουηδία, τη Δανία, τη Νορβηγία, την Ισλανδία, τη Φινλανδία, την Εσθονία, τη Λετονία και τη Λιθουανία). Η ιδέα προτάθηκε από τον Σουηδό καθηγητή Στεν ντε Γκέερ (1886-1933) στην εφημερίδα *[[Geografiska Annaler]]* το 1928 και αναπτύχθηκε περαιτέρω από τον Καθηγητή Καζίς Πάκστας (1893-1960), Λιθουανό επιστήμονα στον τομέα της γεωγραφίας και της γεωπολιτικής. 

## Ανάπτυξη της έννοιας
[αριστερά|μικρογραφία|[Διάγραμμα Όιλερ που δείχνει τη Βαλτοσκανδία μεταξύ άλλων επιμέρους περιοχών της Βόρειας Ευρώπης]]
Ο Πάκστας αναφέρει στο βιβλίο του *Η Βαλτοσκανδική Συνομοσπονδία* ότι ο όρος Βαλτοσκανδία χρησιμοποιήθηκε για πρώτη φορά από τον Στεν ντε Γκέερ σε ένα άρθρο στην "Geografiska Annaler" το 1928. Σε αυτό το βιβλίο η Βαλτοσκανδία περιγράφεται σε πολλές διαφορετικές διαστάσεις: γεωγραφική και πολιτιστική, οικονομική και ως πολιτική και στρατιωτική μονάδα. Ο Καζίς Πάκστας πρότεινε ότι ένας από τους τρόπους για τα μικρά έθνη να αντισταθούν στην επιρροή που προέρχονται από τους "μεγάλους" είναι να ενωθούν και να συνεργαστούν πιο στενά μεταξύ τους. Όπως αναφέρει ο ίδιος, η ενοποίηση είναι δυνατή μόνο μεταξύ των εθνών που είναι παρόμοια με το μέγεθός τους, γεωγραφικό περιβάλλον, τη θρησκεία και επίσης πρέπει να σέβονται και να ανέχονται ο ένας τον άλλο.

Καθώς η εξωτερική πολιτική της Λιθουανίας έχει μετατοπιστεί προς τη Βόρεια Ευρώπη ακόμη περισσότερο αφού η Ντάλια Γκριμπαουσκάιτε ανέλαβε τη θέση του Προέδρου της Λιθουανίας, οι φωνές που αμφισβητούν την επιστροφή της ιδέας της Βαλτοσκανδικής Συνομοσπονδίας είναι σε άνοδο σε αυτή τη χώρα.

## Συνηγορία
Για σχεδόν 20 χρόνια, η Ακαδημία της Βαλτοσκανδίας (*Baltoskandijos akademija*) λειτουργούσε στο Πανεβεζίς στη Λιθουανία. Ιδρύθηκε στις 17 Νοεμβρίου 1991, ως ινστιτούτο επιστημονικών ερευνών που διοργανώνει τακτικές συναντήσεις που ασχολούνται με τις Βαλτικές και Σκανδιναβικές πολιτισμικές, ιστορικές και πολιτικές επαφές. Ο κύριος στόχος του ήταν να "αναπτύξει ευέλικτες συνδέσεις των εδαφών και των εθνών στην περιοχή της Βαλτοσκανδίας και να ενσωματώσει την κουλτούρα της Λιθουανίας στον πολιτιστικό χώρο της Βαλτοσκανδίας". Η ακαδημία εκκαθαρίστηκε στο τέλος του 2009, λόγω προβλημάτων σχετικά με τη χρηματοδότηση. Η χρηματοδότηση παρεχόταν από τον δήμο του Πανεβέζις, αλλά οι λειτουργίες της ακαδημίας δεν πληρούσαν τα κριτήρια των λειτουργιών του αναφερόμενου δήμου.

### Άλλοι όροι
Υπάρχει επίσης ο όρος **[[Βαλτοσκανδικοί Οκτώ]]** ή "**ΒΣ8**", όπου το 8 αντιπροσωπεύει τον αριθμό των κρατών (Εσθονία, Λετονία, Λιθουανία, Ισλανδία, Νορβηγία, Δανία, Φινλανδία και Σουηδία).

## Δείτε επίσης

*Περιοχή της Βαλτικής
*Φιννοσκανδία
*Σκανδιναβική Εσθονία
* Σκανδιναβικές χώρες
*Σκανδιναβική Τράπεζα Επενδύσεων

## Παραπομπές

Κατηγορία:Βαλτικά κράτη
Κατηγορία:Γεωγραφία της Δανίας
Κατηγορία:Γεωγραφία της Φινλανδίας
Κατηγορία:Γεωγραφία της Νορβηγίας
Κατηγορία:Γεωγραφία της Σουηδίας
Ιωάννης Σκαραφίγκας

O **Ιωάννης Σκαραφίγκας**, γεννημένος στις 2 Μαρτίου 1935 στην Φτέρη Φθιώτιδος, είναι έλληνας πρωταθλητής της σκοποβολής, μέλος της εθνικής ομάδας, και αξιωματικός της Αστυνομίας πόλεων.

Κατατάχτηκε στην αστυνομία πόλεων το 1958 και συνταξιοδοτήθηκε το 1986 από την Ελληνική αστυνομία. Από το 1958 ασχολήθηκε με την σκοποβολή στο αθλητικό τμήμα της αστυνομίας πόλεων και από το 1962 συμμετέχει μαζί της στα πανελλήνια πρωταθλήματα έως το 1985 που σταμάτησε.

Είχε πάρει μέρος σε τρεις Ολυμπιακούς αγώνες στο τυφέκιο ακριβείας, στους Ολυμπιακούς αγώνες του 1968 στο Μεξικό ήταν 49ος, στους Ολυμπιακούς αγώνες του 1972 στο Μόναχο ήταν 26ος και στους Ολυμπιακούς αγώνες του 1976 στο Μόντρεαλ ήταν 47ος.

Έχει συμμετάσχει ακόμα σε δύο μεσογειακούς αγώνες, σε τρία παγκόσμια πρωταθλήματα, σε πανευρωπαϊκά πρωταθλήματα, σε αγώνες λατινικών χωρών και σε παγκόσμια πρωταθλήματα ΣΙΣΜ, ενώ είχε καταρρίψει αρκετά πανελλήνια ρεκόρ.

## Παραπομπές


Κατηγορία:Έλληνες αθλητές της σκοποβολής
Κατηγορία:Έλληνες σκοπευτές στους Θερινούς Ολυμπιακούς Αγώνες
Κατηγορία:Αξιωματικοί της αστυνομίας πόλεων
Κατηγορία:Σκοπευτές Αστυνομίας πόλεων
Δημήτρης Τσιόδρας

Ο **Δημήτρης Τσιόδρας** (Μάναρης Αρκαδίας, 26 Οκτωβρίου 1959) είναι Έλληνας δημοσιογράφος και πολιτικός. Είναι εκλεγμένος ευρωβουλευτής με τη Νέα Δημοκρατία (ΕΛΚ), για την περίοδο 2024-2029.  

Διετέλεσε διευθυντής του Γραφείου Τύπου του πρωθυπουργού Κυριάκου Μητσοτάκη, από το 2019 έως το 2024.  

## Βιογραφία
Γεννήθηκε στο Μάναρη Αρκαδίας το 1959, σπούδασε Πολιτικές Επιστήμες στο Πανεπιστήμιο Αθήνας και έκανε μεταπτυχιακά (ΜΑ) στις Διεθνείς Σχέσεις στο Fletcher School of Law and Diplomacy, Tufts University, στις ΗΠΑ. Παρακολούθησε μεταπτυχιακό course με θέμα «Sociology of Mass Media and Popular Culture» στο Πανεπιστήμιο Κολούμπια. Ασχολείται με ζητήματα πολιτικής, διεθνών σχέσεων και ευρωπαϊκών εξελίξεων. 

Στα φοιτητικά του χρόνια υπήρξε στέλεχος της ΚΝΕ και του ΚΚΕ στο Πανεπιστήμιο Αθηνών. 

Τα πρώτα του βήματα στη δημοσιογραφία τα κάνει στο ραδιόφωνο του Flash, έπειτα στην «Κυριακάτικη Ελευθεροτυπία», όπου έφτασε στη θέση του αρχισυντάκτη του πολιτικού τμήματος, και στον τηλεοπτικό σταθμό Mega, καλύπτοντας πάντοτε το ρεπορτάζ της Νέας Δημοκρατίας.  

Τον Νοέμβριο του 2011 αναλαμβάνει διευθυντής του Γραφείου Τύπου του πρωθυπουργού Λουκά Παπαδήμου στη συγκυβέρνηση ΠΑΣΟΚ-Ν.Δ.-ΛΑΟΣ, ενώ στην υπηρεσιακή κυβέρνηση Παναγιώτη Πικραμμένου μεταξύ των εκλογών του Μαΐου και του Ιουνίου του 2012 αναλαμβάνει κυβερνητικός εκπρόσωπος. Αμέσως μετά επιστρέφει και πάλι στη δημοσιογραφία, εργαζόμενος ως πολιτικός σχολιαστής και αρθρογράφος στον ΣΚΑΪ και την «Καθημερινή». 

Το 2015 αναλαμβάνει τη θέση του εκπροσώπου Τύπου του Ποταμιού.

Παράλληλα με την επαγγελματική του δραστηριότητα μελετά συστη­ματικά ιστορία και θεωρίες των διεθνών σχέσεων. Έχει παρακολουθήσει από κοντά κρίσιμες συνεδριάσεις στην ΕΕ, έχει συνομιλήσει κατά καιρούς κι έχει κάνει συνεντεύξεις με σημαντικούς Ευρωπαίους παράγοντες. Είναι συγγραφέας του βιβλίου «Ευρωπατριωτισμός ή Εθνοκεντρισμοί;» (Εκδόσεις Μίνωας), ενώ άρθρα του έχουν δημοσιευθεί σε διεθνή ΜΜΕ, όπως Le Monde Diplomatique, Courrier International, International Relations.

Από τον Αύγουστο του 2019 ο Δημήτρης Τσιόδρας ανέλαβε τη θέση του Διευθυντή του Γραφείου Τύπου του Πρωθυπουργού Κυριάκου Μητσοτάκη.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Interhelpo

μικρογραφία|Λογότυπο του InterhelpoΗ **Interhelpo** ήταν βιομηχανικός συνεταιρισμός εργαζομένων και αγροτών (Εσπεραντιστές και Ιντιστές) μεταξύ του 1923 και του 1943, ιδρυμμένη για τον ειδικό σκοπό της συμβολής στην οικοδόμηση του σοσιαλισμού στη Σοβιετική Κιργιζία.

Ιδρύθηκε το 1923 στη Ζίλινα στη Τσεχοσλοβακία (σήμερα ανήκει στη Σλοβακία). Τα τρένα από τους σιδηροδρομικούς σταθμούς στις πόλεις Ζίλινα και Μπρνο μετέφεραν 1078 άτομα (συμπεριλαμβανομένων κυρίως Τσέχων και Σλοβάκων, αλλά και Ούγγρους, Ρουθήνιους και άτομα από άλλες εθνικότητες, συμπεριλαμβανομένων τόσο των άμεσων μελών όσο και τα μέλη των οικογένειών τους) στην Κιργιζία.

Τα μέλη της παρήγαγαν πολλά προϊόντα για το "πράσινο λιβάδι". Ο διάσημος Σλοβάκος πολιτικός Αλεξάντερ Ντούμπτσεκ συμμετείχε επίσης στο συνεταιρισμό στα νιάτα του.

Τα πιο αξιοσημείωτα έργα του συνεταιρισμού περιλαμβάνουν:

* 1925: ένας ηλεκτρικό σταθμό παραγωγής ηλεκτρικού ρεύματος
* 1927: ένα εργοστάσιο κλωστοϋφαντουργίας
* ένα εργοστάσιο επίπλων
* σιδηρόδρομοι, νοσοκομεία και κεντρικό κυβερνητικό κτήριο στην πρωτεύουσα της Κιργιζίας.

Το 1925, η Interhelpo ανακηρύχθηκε ως ο καλύτερος συνεταιρισμός στη Σοβιετική Ένωση. Το 1934 παρήγαγε το 20 τοις εκατό των βιομηχανικών προϊόντων της Κιργιζίας.

Η Interhelpo διαλύθηκε το 1943. Τα μέλη του διώχθηκαν από το σταλινικό καθεστώς και πολλοί εκτελέστηκαν ως εχθροί της Σοβιετικής Ένωσης.

## Δείτε επίσης

*Ουδέτερο Μόρεσνετ

## Εξωτερικοί σύνδεσμοι

* Ιστοσελίδα αφιερωμένη στην Interhelpo (Ρωσικά)

Κατηγορία:Σοβιετική Σοσιαλιστική Δημοκρατία της Κιργιζίας
Κιργιζική Σοβιετική Εγκυκλοπαίδεια

Η ***Κιργιζική Σοβιετική Εγκυκλοπαίδεια*** () είναι η πρώτη γενική εγκυκλοπαίδεια στην Κιργιζική γλώσσα. Οι έξι τόμοι δημοσιεύθηκαν στην πρωτεύουσα Φρούνζε (αργότερα μετονομάστηκε σε Μπισκέκ) από το 1976 έως το 1980. Ο συμπληρωματικός τόμος *Κιργιζική ΣΣΔ* δημοσιεύθηκε το 1982 στα κιργιζικά και ρωσικά.

Οι κύριοι συντάκτες ήταν οι Ασανμπέκ Ταμπαλντίεφ (τόμος 1) και Μπιουμπίνα Ορουζμπάγιεβα (τόμοι 2-6).

## Δείτε επίσης
* *[[Μεγάλη Σοβιετική Εγκυκλοπαίδεια]]*

Κατηγορία:Σοβιετικές εγκυκλοπαίδειες
Θωμάς Πέρσι (Προσκύνημα της Χάριτος)

Ο **Σερ Θωμάς Πέρσι** (*κάστρο του Άλνουικ*, Νορθάμπερλαντ, 1504 - 2 Ιουνίου 1537) Άγγλος ευγενής από την Οικογένεια Πέρσι ήταν δεύτερος γιος του Χένρι Πέρσι, 5ου κόμη του Νορθάμπερλαντ και της Αικατερίνης Σπένσερ (πέθανε το 1542) κόρης του Σερ Ρόμπερτ Σπένσερ. Ο Θωμάς Πέρσι ήταν ένας από τους αρχηγούς της εξέγερσης των Καθολικών εναντίον του Ερρίκου Η΄ της Αγγλίας που έμεινε γνωστή σαν Προσκύνημα της Χάριτος. Μετά την αποτυχία καταδικάστηκε σε θάνατο για προδοσία, κρεμάστηκε και τεμαχίστηκε. Η *"Καθολική Εγκυκλοπαίδεια"* (2013) σημειώνει *"θεωρείται από πολλούς μάρτυρας"*.
Ο μεγαλύτερος αδελφός του Χένρι Πέρσι, 6ος κόμης του Νορθάμπερλαντ που είχε από καιρό άσχημη υγεία πέθανε αφήνοντας ολόκληρη την περιουσία του στον Ερρίκο Η΄, η κομητεία ωστόσο επανήλθε στον μεγαλύτερο γιο του Θωμά που τον διαδέχτηκε με την σειρά του ο μικρότερος αδελφός του Χένρι.

## Οικογένεια
Με την σύζυγο του Ελεονώρα Χαρμποτάλ, κόρη του Γυισκάρδου Χαρμποτάλ του Μπίμις απέκτησε :
*Θωμάς Πέρσι, 7ος κόμης του Νορθάμπερλαντ
*Χένρι Πέρσι, 8ος κόμης του Νορθάμπερλαντ
*Γυισκάρδος Πέρσι
*Ιωάννα Πέρσι
*Μαρία Πέρσι
*Αικατερίνη Πέρσι

## Παραπομπές


## Πηγές
*Adams, Arthur and Howard Horace Angerville. Living Descendants of Blood Royal London: World Nobility and Peerage, 1959. Vol. 4
*Herbermann, Charles, ed. (1913). "Bl. Thomas Percy". Catholic Encyclopedia. New York: Robert Appleton. (Author Burton, Edwin)

Κατηγορία:Οικογένεια Πέρσι
Έμπλαστρο

[μικρογραφία|Επίθεμα [νικοτίνης κατά του καπνίσματος|εναλλ.=]]
Το **έμπλαστρο** είναι αυτοκόλλητο δερματικό επίθεμα για τοπική και διαδερμική χορήγηση φαρμάκων. Πρόκειται για φαρμακοτεχνικό σύστημα που αξιοποιεί τη δυνατότητα του δέρματος να λειτουργεί ως οδός χορήγησης φαρμάκων. Σκοπό του έμπλαστρου αποτελεί η ελεγχόμενη αποδέσμευση του φαρμάκου στον ιστό-στόχο με μη-επεμβατική ανώδυνη λύση που πλεονεκτεί ως προς τις επώδυνες ενδοφλέβιες ενέσεις και τα χάπια που ίσως επιφέρουν επιπλοκές στο γαστρεντερικό σύστημα.

Ο δερματοεπιδερμιδικός φραγμός, στοχεύοντας στην προστασία του οργανισμού από τους εξωτερικούς βλαπτικούς παράγοντες, επιτρέπει τη διέλευση μορίων μέσα από την επιδερμίδα, μόνον όταν αυτά τηρούν ορισμένες προδιαγραφές. Η διέλευση της ουσίας μέσα από την επιδερμίδα γίνεται διαμέσου των κυττάρων από τις υδρόφιλες ουσίες, ενώ οι λιπόφιλες περνάνε ανάμεσα από τα κύτταρα. Η διαπερατότητα του δέρματος εξαρτάται από την κατάσταση της κεράτινης στιβάδας και το πόσο ενυδατωμένος είναι ο οργανισμός

Τα αυτοκόλλητα δερματικά επιθέματα (έμπλαστρα) χρησιμοποιούν δύο θεμελιώδεις τύπους αποδέσμευσης που αντιστοιχούν σε δύο διαφορετικά συστήματα χορήγησης της δόσης φαρμάκου:

* Με ρύθμιση της ταχύτητας απορρόφησης του φαρμάκου από το δέρμα. Περιλαμβάνει μία δεξαμενή φαρμάκων, μια πολυμερική μεμβράνη ελέγχου ποσοστού αποδέσμευσης, ένα αδιάβροχο στρώμα υποστήριξης και το συγκολλητικό στρώμα που έρχεται σε άμεση επαφή με το δέρμα.
* Με ρύθμιση της ταχύτητας αποδέσμευσης κι απορρόφησης του φαρμάκου από το σύστημα χορήγησής της. Περιλαμβάνει ένα αδιάβροχο στρώμα υποστήριξης, μια πολυμερική μήτρα που περιέχει το φάρμακο και το συγκολλητικό στρώμα που βρίσκεται σε άμεση επαφή με το δέρμα.

## Εφαρμογές

* **Έπιθέματα [[νικοτίνη]]ς** κατά του καπνίσματος.
* **[[Κατάθλιψη|Αντικαταθλιπτικά]] επιθέματα**. Το πρώτο παρουσιάστηκε τον Απρίλιο του 2006 στη Ν.Υ. από τη Bristol-Myers Squib Co.
* **Αναλγητικά έμπλαστρα** με φαιντανύλη και λιδοκαΐνη.
* **Υδροκολλοειδή επιθέματα** για τοπική επουλωτική θεραπεία με στόχο την άμεση ανακούφιση σε περιπτώσεις μικροτραυματισμού, εκδοράς ή εγκαυμάτων 1ου και 2ου βαθμού. Ενεργούν πάνω στην πληγή όπως και το τεχνητό δέρμα. Έχουν δράση αναλγητική, αντιβακτηριδιακή και δημιουργούν τις κατάλληλες συνθήκες υγρασίας για την επούλωση του τραύματος. Είναι διαφανή, αδιάβροχα και μπορούν να παραμείνουν στο δέρμα τουλάχιστον 7 ημέρες.
* **Έμπλαστρα σκοπολαμίνης** κατά της ναυτίας.
* **Αντισυλληπτικά επιθέματα**. Έχουν εγκριθεί από τον FDA από το 2001. Διατηρούν χαμηλά επίπεδα οιστρογόνων και προλαμβάνουν την ωορρηξία.
* **Παυσίπονα έμπλαστρα** με καψαϊκίνη ή σαλικυλικά, για οσφυαλγίες και πόνους μυών.
***[[Αρτηριακή υπέρταση|Αντιυπερτασικά]] επιθέματα** με αγγειοδιασταλτικά.

## Πλεονεκτήματα και περιορισμοί

## Παραπομπές


## Εξωτερικοί σύνδεσμοι
* 
* 

Κατηγορία:Φαρμακολογία
Εμινέ Ερντογάν

Η **Εμινέ Ερντογάν** (τουρκικά: Emine Erdoğan, γεννήθηκε ως Εμινέ Γκιουλμπαράν· 21 Φεβρουαρίου 1955) είναι η σύζυγος του Προέδρου της Τουρκίας Ρετζέπ Ταγίπ Ερντογάν και Πρώτη Κυρία της Τουρκίας.

## Βιογραφία
Η Εμινέ Ερντογάν γεννήθηκε στο Ουσκουντάρ στην Κωνσταντινούπολη. Είναι Αραβικής καταγωγής και η οικογένειά της κατάγεται από την νοτιοανατολική επαρχία Σιίρτ. Είναι το μικρότερο παιδί μιας οικογένειας με πέντε παιδιά. Παρακολούθησε τη Σχολή Καλών Τεχνών Μιτχάτ Πασά Ακσάμ, αλλά εγκατέλειψε τις σπουδές της πριν την αποφοίτηση.

Η Ερντογάν εντάχθηκε στον "Σύλλογο Ιδεαλιστών Γυναικών" (που συνδέεται με τους Γκρίζους Λύκους). Κατά τη διάρκεια εκείνων των δραστηριοτήτων γνώρισε τον Ρετζέπ Ταγίπ Ερντογάν σε συνέδριο. Ο Ρετζέπ Ταγίπ Ερντογάν και η Εμινέ Γκιουλμπαράν παντρεύτηκαν στις 4 Φεβρουαρίου 1978. Το ζευγάρι έχει αποκτήσει τέσσερα παιδιά: τον Αχμέτ Μπουράκ Ερντογάν, την Σουμεγιέ (που παντρεύτηκε τον βιομήχανο άμυνας Σελτσούκ Μπαϋρακτάρ τον Μάιο 2016), τον Νετσμετίν Μπιλάλ και την Εσρά.

## Πολιτική ζωή
[αριστερά|μικρογραφία|Η Εμινέ Ερντογάν σε συνάντηση με την [Μισέλ Ομπάμα στο Κίτρινο Οβάλ Δωμάτιο του Λευκού Οίκου στις 8 Δεκεμβρίου 2009]]
Στις 7 Δεκεμβρίου 2010, ο Πρωθυπουργός του Πακιστάν Σιέντ Γιουσάφ Ράζα Γκιλάνι την βράβευσε με το Νισάν-ε-Πακιστάν, σε αναγνώριση των προσπαθειών της για τους πλημμυροπαθείς. Τον Οκτώβριο του 2010, η Ερντογάν επισκέφθηκε το Πακιστάν και τις περιοχές που επλήγησαν από τις πλημμύρες για να δει την καταστροφή που προκλήθηκε από τις πλημμύρες και συνέβαλε σημαντικά στην φιλανθρωπική εκστρατεία με σκοπό να βοηθήσει τους πλημμυροπαθείς της χώρας.

Στις 16 Φεβρουαρίου 2011, η Εμινέ Ερντογάν βραβεύτηκε με το "Prix de la Fondation" από το Φόρουμ Κρανς Μοντάνα, σε τελετή που πραγματοποιήθηκε στις Βρυξέλλες.

Έχει παίξει ενεργό ρόλο κατά του παιδικού γάμου, δηλώνοντας ξεκάθαρα ότι "Ο εξαναγκασμένος παιδικός γάμος είναι απαράδεκτος κάτω από οποιεσδήποτε συνθήκες".

## Παραπομπές


## Εξωτερικοί σύνδεσμοι
* 

Κατηγορία:Τούρκοι αραβικής καταγωγής
Ποδοσφαιρική Ομοσπονδία Υεμένης

Η **Ποδοσφαιρική Ομοσπονδία Υεμένης** (αραβικά: الاتحاد اليمني لكرة القدم‎, αγγλικά: *Yemen Football Association*, YFA) είναι το ανώτατο διοικητικό όργανο όσον αφορά το άθλημα του ποδοσφαίρου στην Υεμένη. Η έδρα της βρίσκεται στη Σαναά και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων της Υεμένης.

## Ιστορία
Ως πλήρες μέλος της Παγκόσμιας Ποδοσφαιρικής Ομοσπονδίας και της Ασιατικής Συνομοσπονδίας Ποδοσφαίρου, εντάχθηκε στην Ποδοσφαιρική Ομοσπονδία Δυτικής Ασίας το 2009.

## Παραπομπές


## Eξωτερικοί σύνδεσμοι

* 

Υεμενη
Κατηγορία:Ποδόσφαιρο στην Υεμένη
Λετονική Σοβιετική Εγκυκλοπαίδεια

Η ***Λετονική Σοβιετική Εγκυκλοπαίδεια*** () είναι καθολική εγκυκλοπαίδεια στα λετονικά σε 10 τόμους.

## Ιστορία
Το κύριο μέρος της εγκυκλοπαίδειας, δημοσιεύθηκε σε δέκα τόμους από το 1981 έως το 1988. Ο όγκος 52, με τίτλο Λετονική ΣΣΔ, δημοσιεύθηκε επίσης στα ρωσικά. Ένα συμπλήρωμα δημοσιεύθηκε το 1988.

Ο κύριος συντάκτης ήταν ο Πέτερις Γιέρανς, και τυπώθηκε στη Ρίγα αριθμώντας 75.000 σύνολα.

## Περιεχόμενο
Η εγκυκλοπαίδεια περιέχει περίπου 60.000 άρθρα, και περιλαμβάνει περίπου 20.000 εικόνες και πάνω από 600 χάρτες. Καλύπτει όλους τους κλάδους της γνώσης, με την αναμενόμενη ιδεολογική έμφαση εκδόσεων καταγωγής στο Σοβιετικό μπλοκ κατά την περίοδο.

## Τόμοι

## Παραπομπές


Κατηγορία:Λετονία-επέκταση
Κατηγορία:Σοβιετικές εγκυκλοπαίδειες
Ρωμανός Ιωαννίνων

*Για οικισμούς στην Ελλάδα με το ίδιο όνομα δείτε το λήμμα: [[Ρωμανός]]*

Ο **Ρωμανός** (γνωστός και ως το **Ρωμανό**) είναι οικισμός της Ηπείρου στην Περιφερειακή Ενότητα Ιωαννίνων. 

## Γεωγραφικά - ιστορικά στοιχεία
Ο Ρωμανός βρίσκεται στις ανατολικές πλαγιές των ορέων Σουλίου σε υψόμετρο 500 μέτρων, δυτικά του Αχέροντα ποταμού. Το χωριό απέχει περίπου 53 χλμ ΝΔ. από την πόλη των Ιωαννίνων και 50 χλμ. ΒΔ. από την Άρτα. Αξιοθέατα της περιοχής είναι:

* στη τοποθεσία "Ρόγκι" έχουν βρεθεί αρχαίοι τάφοι που έχουν κηρυχθεί αρχαιολογικός χώρος (ΥΑ 15794/19-12-1961 - ΦΕΚ 35/Β/2-2-1962)
* στη τοποθεσία "Λυκούρσι" υπάρχουν τα ερείπια της εκκλησίας του Αγίου Αθανασίου (ΥΑ 15904/24-11-1962 - ΦΕΚ 473/Β/17-12-1962) κηρυχθεί αρχαιολογικός χώρος
* προς τα βόρεια του χωριού υπάρχει η ιερά μονή Μεταμόρφωσης του Σωτήρα η οποία ιδρύθηκε το 1113 από τον Ηγούμενο Ιωάσαφ. Καταστράφηκε πολλές φορές με τελευταία το 1611. Μετά από αυτή την καταστροφή ο ηγούμενος Παρθένιος ο Α' από την Μουκοβίνα, το 1866, την ανακαίνισε και την έκανε (από το 1890 έως 1926) κέντρο δραστηριοτήτων όπως: συντήρηση σχολείων, συσσίτιο για φτωχούς, φιλοξενία διδασκάλων, κ.λ.π. Πανηγυρίζει 6 Αυγούστου

Το χωριό συγκαταλέγεται μεταξύ των 27 χωριών της *"Λάκκας Σουλίου"* ή *"Λακκοχώρια"* και ειδικότερα στα 14 της *"Λάκκας Μπότσαρη"*, έτσι όπως αυτά ονομάστηκαν την περίοδο της τουρκοκρατίας προς τιμή του  ήρωα του 1821, Μάρκου Μπότσαρη, ο οποίος έζησε στην περιοχή για ένα διάστημα.

### Αξιοθέατα
Παλαιολιθικά ευρήματα, ίχνη προϊστορικών εγκαταστάσεων και σημάδια ενός αρχαίου οικισμού, δείχνουν ότι το χωριό
στους πρόποδες των βουνών του Σουλίου και πάνω από τον Αχέροντα, κατοικούνταν από τα βάθη των αιώνων. Σώζονται ακόμη αρχαίοι τάφοι αλλά και ένα νεκρομαντείο.

Ένα μονοπάτι στα κακοτράχαλα βουνά, οδηγεί στο Σούλι. Είναι ο δρόμος της ιστορίας. Ο παραδοσιακός νερόμυλος και η οικία Ναστούλη, αποτελούν δύο ακόμη ξεχωριστά σημεία της παράδοσης και της ιστορίας. 

Το 1113 κτίστηκε η Ιερά Μονή Μεταμορφώσεως του Σωτήρος και ανακαινίστηκε επτά αιώνες αργότερα. Περιμετρικά αναπτύσσεται το ηγουμενείο, τα κελιά της και οι αποθήκες όπου συγκεντρώνονταν όλη η παραγωγή από το μετόχι. Αργότερα η Μονή τοιχογραφήθηκε και συμπληρώθηκε με ένα εντυπωσιακό ξυλόγλυπτο τέμπλο.

Το 1796 ιδρύθηκε ο Ιερός Ναός Γενέσιου της Θεοτόκου.

## Ονομασία - διοικητικά στοιχεία
Ως κοινότητα αναγνωρίστηκε για πρώτη φορά, μετά την απελευθέρωση,  το 1919 με το ΦΕΚ 184Α-19/08/1919.**** Σύμφωνα με το σχέδιο Καλλικράτης  αποτελεί τη τοπική κοινότητα Ρωμανού που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 είχε πληθυσμό 403 κατοίκους.

## Εξωτερικοί σύνδεσμοι
*Φωτογραφίες του χωριού από τον ιστότοπο http://www.neolaiaromanou.gr
*Ρωμανο - Λάκκα από το https://www.youtube.com

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Λεύκος Αχαΐας

Ο **Λεύκος** είναι μικρός πεδινός οικισμός του Νομού Αχαΐας, αποτελεί τμήμα της Τοπικής Κοινότητας Αγιοβλασίτικων, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας.

## Τοποθεσία
Ο οικισμός του Λεύκου βρίσκεται σε πεδινή περιοχή της δυτικής Αχαΐας ενώ είναι κτισμένος σε υψόμετρο περίπου 30 μέτρων.

Εγγύς του οικισμού βρίσκονται: στα βόρεια τα Στεναΐτικα και η Πισωσυκιά, στα βορειοανατολικά οι οικισμοί του Άνω και Κάτω Αλισσού, το Αχαϊκό και η Καμενίτσα, στα ανατολικά η Υψηλή Ράχη, στα νοτιοανατολικά το κεφαλοχώρι των Λουσικών, τα Σπαλιαραίικα και η περιοχή της κοιλάδας της Σερδινής, στα νότια το κεφαλοχώρι της Άνω Αχαΐας, στα νοτιοδυτικά οι οικισμοί και συνοικισμοί της Τ.Κ. Πετροχωρίου, στα δυτικά τα Αγιοβλασίτικα, τμήμα του κάμπου της Κάπελης καθώς και η Εθνική Οδός Πάτρας-Πύργου, ενώ στα βορειοδυτικά του η κωμόπολη της Κάτω Αχαΐας και ο οικισμός της Κάπελης (τ. Αγιοβλασίτικα).

Το χωριό διατρέχει η Επαρχιακή Οδός Κάτω Αχαΐας-Άρλας και απέχει περίπου 4 χλμ. από την Κάτω Αχαΐα, έδρα του Δήμου Δυτικής Αχαΐας.

## Ιστορικά στοιχεία
Η ονομασία του οικισμού είναι φυτωνυμική και προέρχεται από μία λεύκα που υπήρχε στην περιοχή. Στην περιοχή του οικισμού έχουν βρεθεί αρχαιότητες.

## Διοικητική εξέλιξη
Ο οικισμός του Λεύκου αναγνωρίστηκε στις 16/10/1940, όταν και υπήχθη στην τότε Κοινότητα Αγιοβλασίτικων. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως τμήμα του πρώην Δημοτικού Διαμερίσματος Αγιοβλασίτικων.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Λεύκος.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Λεύκου Αχαΐας. eetaa.gr. Ανακτήθηκε: 24/07/2018.
* Ε.Ε.Τ.Α.Α. - Διοικητικές μεταβολές Κοινότητας Αγιοβλασίτικων Αχαΐας. eetaa.gr. Ανακτήθηκε: 24/07/2018.
* Ε.Ε.Τ.Α.Α. - Διοικητικές μεταβολές Δήμου Δυτικής Αχαΐας. eetaa.gr. Ανακτήθηκε: 24/07/2018.
* Ε.Ε.Τ.Α.Α. - Διοικητικές μεταβολές Δήμου Δύμης. eetaa.gr. Ανακτήθηκε: 24/07/2018.
* Ο Λεύκος στο χάρτη. topoguide.gr. Ανακτήθηκε: 24/07/2018.

Κατηγορία:Δήμος Δύμης
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Πρωτάθλημα ποδοσφαίρου Υεμένης

Το **Πρωτάθλημα Υεμένης** (αραβικά: الدوري اليمني) αποτελεί την κορυφαία κατηγορία στο σύστημα ποδοσφαιρικών πρωταθλημάτων Υεμένης. Υπεύθυνη για τη διεξαγωγή του πρωταθλήματος είναι η Ποδοσφαιρική Ομοσπονδία Υεμένης. Οι κορυφαίες ομάδες έχουν την ευκαιρία να μετέχουν στο ΑΦΚ Καπ και στο Αραβικό Κύπελλο Πρωταθλητριών, ενώ οι τελευταίες υποβιβάζονται στην Β΄ Κατηγορία της Υεμένης.

## Ιστορία
Δημιουργήθηκε το 1990, μετά την ενοποίηση της Βόρειας Υεμένης και της Νότιας Υεμένης στις οποίες διεξάγονταν ξεχωριστά πρωταθλήματα. Την πρώτη περίοδο 1990–91, μετείχαν 16 βόρειοι και 16 νότιοι σύλλογοι. Για την περίοδο 2008–09, τέθηκε ο στόχος ώστε το πρωτάθλημα να γίνει πλήρως επαγγελματικό. Το πρωτάθλημα της περιόδου 2014–15 ακυρώθηκε λόγω του εμφυλίου πολέμου, ο οποίος προκάλεσε τη διακοπή όλων των ποδοσφαιρικών δραστηριοτήτων στη χώρα της Μέσης Ανατολής.

## Πρωταθλήτριες
Οι πρωταθλήτριες ομάδες είναι οι εξής:

## Σύνολο τίτλων

## Παραπομπές


## Eξωτερικοί σύνδεσμοι
*

Κατηγορία:Ποδόσφαιρο στην Υεμένη
Υεμενη